Legal Document

Category: 24

Text:
6. ΝΟΜΟΘΕΤ. ΔΙΑΤΑΓΜΑ υπ’ αριθ. 511 της 13/17 Απρ. 1970 (ΦΕΚ Α΄ 91) «Περί ιδρύσεως και λειτουργίας πρατηρίων υγρών και αερίων  καυσίμων - εγκαταστάσεων φόρτισης ηλεκτροκίνητων οχημάτων - σταθμών πάσης φύσεως αυτοκινήτων - σταθμών μοτοσικλετών και μοτοποδηλάτων -  εγκαταστάσεων προετοιμασίας των προς παράδοση αυτοκινήτων (PDI - pre delivery inspection) εγκαταστάσεων πλύσης, καθαρισμού και λίπανσης οχημάτων και περί των προϋποθέσεων ιδρύσεως και λειτουργίας, εντός αυτών, συμπληρωματικών δραστηριοτήτων (εμπορικών, παροχής υπηρεσιών) ως επίσης και περί της κυκλοφοριακής συνδέσεως των πάσης φύσεως εγκαταστάσεων μετά των προ αυτών  οδών». Άρθρ.1.-«1. Επιτρέπεται η χορήγηση αδειών ίδρυσης και λειτουργίας πρατηρίων υγρών και αερίων καυσίμων, εγκαταστάσεων φόρτισης  ηλεκτροκίνητων οχημάτων, πάσης φύσεως σταθμών αυτοκινήτων ή μοτοσικλετών και μοτοποδηλάτων, εγκαταστάσεων προετοιμασίας των προς παράδοση αυτοκινήτων,  εγκαταστάσεων πλύσης, καθαρισμού και λίπανσης οχημάτων, ως και συμπληρωματικών εντός όλων των ανωτέρω εγκαταστάσεων δραστηριοτήτων (όπως εμπορικών, παροχής  υπηρεσιών), σύμφωνα με τα οριζόμενα στην παράγραφο 2 του παρόντος άρθρου. 2. Με προεδρικά διατάγματα, που εκδίδονται με πρόταση των Υπουργών Οικονομίας και Οικονομικών, Περιβάλλοντος, Χωροταξίας και Δημόσιων Έργων και Μεταφορών και Επικοινωνιών, καθορίζονται τα αρμόδια όργανα, ως και οι όροι και οι προϋποθέσεις ίδρυσης και λειτουργίας: α) πρατηρίων καυσίμων  και β) σταθμών αυτοκινήτων πάσης φύσεως, κειμένων εντός και εκτός εγκεκριμένων σχεδίων πόλεων, ως και τα της ίδρυσης συμπληρωματικών εντός όλων των ανωτέρω εγκαταστάσεων δραστηριοτήτων (εμπορικών, παροχής  υπηρεσιών), καθώς και οι όροι και οι προϋποθέσεις για την κυκλοφοριακή σύνδεση των ανωτέρω ή και άλλων εγκαταστάσεων - επιχειρήσεων με τις προ αυτών διερχόμενες εθνικές, επαρχιακές, δημοτικές ή κοινοτικές και αγροτικές οδούς. Ωσαύτως με αποφάσεις των Υπουργών Περιβάλλοντος, Χωροταξίας και Δημόσιων Έργων και  Μεταφορών και Επικοινωνιών καθορίζονται τα αρμόδια όργανα, ως και οι όροι και οι προϋποθέσεις ίδρυσης και λειτουργίας των κειμένων εντός και εκτός Σελ. 264(στ) Τεύχος -Σελ.  εγκεκριμένων σχεδίων πόλεων εγκαταστάσεων φόρτισης ηλεκτροκίνητων οχημάτων, εγκαταστάσεων σταθμών (χώρων στάθμευσης) φορτηγών αυτοκινήτων και λεωφορείων, ως και παντός είδους αμαξοστασίων απλής ή ολοκληρωμένης υποδομής σταθμών μοτοσικλετών και μοτοποδηλάτων, εγκαταστάσεων προετοιμασίας των προς παράδοση αυτοκινήτων (PDI - pre delivery inspection), εγκαταστάσεων πλύσης, καθαρισμού και λίπανσης οχημάτων, ως και συμπληρωματικών εντός όλων των ανωτέρω εγκαταστάσεων δραστηριοτήτων (εμπορικών, παροχής  υπηρεσιών).» Ο τίτλος και οι παρ.1 και 2, που είχαν αντικατασταθεί από την περιπτ.β΄άρθρ.45 Νόμ.2773/21-22 Δεκ.1999 (ΦΕΚ Α΄286), κατωτ.αριθ.27, αντικαταστάθηκαν και πάλι ως άνω από την παρ.3 άρθρ.23 Νόμ.3185/25-26 Σεπτ.2003 (ΦΕΚ Α΄229), κατωτ.αριθ.31. 21.Ε.κ.6 Πρατήρια Υγρών Καυσίμων 3.Εγκαταστάσεις, εκ των ως άνω αναφερομένων, λειτουργούσαι άνευ κυκλοφοριακής συνδέσεως ή μετά τοιαύτης μη πληρούσης τας απαιτήσεις των εν παρ. 2 εκδοθησομένων Β.Δ/των, δέον όπως συνδεθούν κυκλοφοριακώς μετά των οδών συμφώνως προς τους όρους τούτων. 4.Αι εγκαταστάσεις διαθέσεως υγρών καυσίμων, πάσης φύσεως σταθμών αυτοκινήτων και πλυντηρίων αυτοκινήτων των Ενόπλων Δυνάμεων δεν υπόκεινται εις τους όρους και προϋποθέσεις των κατά την παρ. 2 εκδοθησομένων Β.Δ/των. Βλ. Νόμ. 960/1979, τόμ. 23, σελ. 294,417. Άρθρ.2.-Αι διατάξεις του Α.Ν. 77/1967 «περί άρσεως απαγορεύσεως χορηγήσεως αδειών εγκαταστάσεως αντλιών, διαθέσεως υγρών καυσίμων προ πρατηρίων και εις σταθμούς αυτοκινήτων», παρ. 1, 2 και 3 του άρθρ. 10 του Ν.Δ/τος 3990/59 «περί αναθέσεως εις Αστυνομικάς Αρχάς της εκδικάσεως αστυνομικών παραβάσεων τιμωρουμένων δια προστίμου, συμπληρώσεως του Νόμ. 4841/1930 «περί αυτοκινήτων και άλλων τινών συναφών διατάξεων», του άρθρ. 19 του Ν.Δ. 3334/55 «περί μεταφοράς αγαθών επί κομίστρω δια φορτηγών τριτρόχων αυτοκινήτων και τροποποιήσεως και συμπληρώσεως διατάξεων αναφερομένων εις θέματα της Γενικής Διευθύνσεως Μεταφορών», ως και πάσα ετέρα διάταξις ρυθμίζουσα τα περί ων το παρόν Ν.Δ/μα, θέματα, καταργούνται. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.